KOMISSION ASETUS (EY) N:o 659/94, annettu 24 päivänä maaliskuuta 1994, erityisten tuontimaksujen soveltamisesta tiettyihin maitotuotteisiin annetun asetuksen (ETY) N:o 1767/82 muuttamisesta



Virallinen lehti nro L 082 , 25/03/1994 s. 0023 - 0023

Suomenk. erityispainos Alue 3 Nide 56 s. 0137

Ruotsink. erityispainos Alue 3 Nide 56 s. 0137



KOMISSION ASETUS (EY) N:o 659/94, annettu 24 päivänä maaliskuuta 1994, erityisten tuontimaksujen soveltamisesta tiettyihin maitotuotteisiin annetun asetuksen (ETY) N:o 1767/82 muuttamisesta EUROOPAN UNIONIN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (EY) N:o 230/94(2), ja erityisesti sen 14 artiklan 7 kohdan, ottaa huomioon kauppaa ja kaupan liitännäistoimenpiteitä koskevan toisaalta Euroopan talousyhteisön ja Euroopan hiili- ja teräsyhteisön ja toisaalta Bulgarian tasavallan välivaiheen sopimuksen tietyistä soveltamissäännöistä 20 päivänä joulukuuta 1993 annetun neuvoston asetuksen (ETY) N:o 3641/93(3), ja erityisesti sen 1 artiklan, sekä katsoo, että erityisten tuontimaksujen soveltamisesta tiettyihin maitotuotteisiin koskevista yksityiskohtaisista säännöistä 1 päivänä heinäkuuta 1982 annetussa komission asetuksessa (ETY) N:o 1767/82(4), sellaisena kuin se on viimeksi muutettuna asetuksella (ETY) N:o 3450/93(5), sisällytetään erityisiä maksuja saavien tuotteiden luetteloon tietyt Bulgariasta peräisin olevat lampaanjuustot; näiden juustojen osalta tämä asetus viittaa ainoastaan niihin juustoihin, jotka on valmistettu yksinomaan lampaanmaidosta, Euroopan yhteisön ja Bulgarian tasavallan välivaiheen sopimuksen, joka tuli voimaan 31 päivänä joulukuuta 1993, yhteydessä yhteisö on antanut yksipuolisen julistuksen, jossa säädetään, että 18 kuukauden ajan Bulgariasta peräisin olevat lampaanjuustot, jotka tuodaan yhteisöön, voivat sisältää enintään kolme prosenttia lehmänmaitoa; tämän julistuksen tarkoitus on antaa Bulgarian teollisuudelle siirtymäaika, jotta se voisi sopeutua lampaanmaidosta valmistettujen juustojen vertailumenetelmä lehmänmaidon kaseiinin toteamiseksi annetun asetuksen (ETY) N:o 690/92(6) vaatimuksiin; tämän vuoksi on syytä muuttaa asetus (ETY) N:o 1767/82 tämän yhteisön sitoumuksen voimaan saattamiseksi, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 1767/82 liite I seuraavasti: 1) Poistetaan 1 kohdan toisesta sarakkeesta huomautus "(6)". 2) Korvataan o ja p alakohdan kolmannessa sarakkeessa sana "Bulgaria" sanalla "Bulgaria(6)". 3) Korvataan liitteen lopussa huomautus (6) huomautuksella seuraavasti: "(6) Bulgariasta peräisin olevien lampaanmaidosta valmistettujen juustojen enintään 3 prosentin lehmänmaidon pitoisuus hyväksytään 30 päivään kesäkuuta 1995." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 24 päivänä maaliskuuta 1994. Komission puolesta René STEICHEN Komission jäsen (1) EYVL N:o L 148, 28.6.1968, s. 13 (2) EYVL N:o L 30, 3.2.1994, s. 1 (3) EYVL N:o L 333, 31.12.1993, s. 16 (4) EYVL N:o L 196, 5.7.1982, s. 1 (5) EYVL N:o L 316, 17.12.1993, s. 4 (6) EYVL N:o L 74, 20.3.1992, s. 23